Sigurna sam da zainteresirana javnost zna da je, u petak 3. srpnja, 2015. u Saboru, vladajuća većina odbila dvije interpelacije koje su, u vezi s projektom istraživanja i eksploatacije ugljikovodika u Jadranu, podnijeli HDZ i Mirela Holy. No, kako u Hrvatskoj, uvijek, u svakom predmetu i bez greške, zainteresiranu javnost čine: a) nevladine udruge raznih svjetonazorskih i interesnih preferencija, b) stručnjaci za pojedina područja koje neka društveno-politička dinamika posebno dotiče, jasno da je, u svakom mogućem bitnom pitanju o kojem se raspravlja u Saboru, krug dobro informiranih ljudi dosta mali. Zbog toga je u interesu javnosti bitno napomenuti da se saborska rasprava kojoj je prethodila odbijenica od 3. srpnja, održala 1. srpnja, 2015. godine. Rijetki predstavnici zainteresirane javnosti koji su joj prisustvovali nisu mogli vjerovati svojim ušima što je sve u interpelacijama bilo navedeno. Kako sam tamo bila te kako, dok ovo pišem, ništa od supstancijalnih informacija koje su iznesene u Saboru tog vrućeg 1. srpnja, 2015. godine još nije došlo u širu javnost, korisno je nekoliko bitnih stvar s rasprave objaviti u ovom tekstu. Zašto? Zato da se jednog dana ne bi moglo reći: pa nitko nije ništa javno rekao kad smo mi o tom raspravljali.

Meritum interpelacija

Pažljivog slušača koji je pratio ono što su zastupnici Bačić (HDZ) i Holy (OraH) govorili prvo je zapanjila činjenica da za postupak istražnih radova koji su se vršili od rujna 2013. do veljače 2014. godine nije proveden postupak javne nabave nego je tvrtki Spectrum odobrenje za postupak istražnih radova izdalo Ministarstvo znanosti RH, tj. bivši ministar Željko Jovanović. Dakle, Vlada je djelovanje tvrtke Spectrum u Strateška procjena utjecaja na okoliš uopće nije razmatrala odvoz i ukrcavanje nafte, Okvirni plan i program istraživanja i eksploatacije ugljikovodika na Jadranu nezakonito je donio sam Ministar…Hrvatskoj proglasila znanstvenim istraživanjem da bi onda ugovor s tom istom tvrtkom sklopilo Ministarstvo gospodarstva RH tj. sadašnji ministar Ivan Vrdoljak. No, zastupnici HDZ-a kažu da je u slučaju znanstvenih paritetnih istraživanja nužno istraživački proces uključiti i domaće stručnjake što se u ovom slučaju nije dogodilo. Dakle, znanstveni protokoli nisu poštivani a Ministarstvo znanosti se nije tim povodom (još) nije oglasilo?!

Nadalje, zastupnici iste stranke su upozorili da je diseminacija podataka dobivena tim snimanjem netransparentna. Štoviše, tvrde da je tvrtka Spectrum prodaje podatke o svakom kilometru snimljene obale za 500 do 1000 U$S po kilometru, pa tvrde da se radi o komercijalnom poslu koji veze sa znanošću nema! Zatim, zastupnici tvrde da je Vlada RH bila dužna donijeti tri ključna dokumenta prije nego li se upustila u međunarodno javno nadmetanje a to su: Strategija gospodarenja mineralnim sirovinama, Strategija zaštite okoliša i Strategiju prostornog uređenja jer je, posebno bez ove zadnje, nezakonito izdati koncesije. Zatim, zastupnici HDZ-a tvrde da je Vlada RH raspisala natječaj za dodjelu koncesija koji je protuzakonit jer je raspisan za teritorijalno more a po važećim zakonima u našoj zemlji u teritorijalnom moru ne može biti niti istraživanja niti eksploatacije?!!!

U nastavku se moglo čuti kako je dokument koji se bavi Strateškom procjenom utjecaja na okoliš projekta istraživanja i eksploatacije ugljikovodika na Jadranu, Vlada RH naručila putem bagatelne nabave, dakle po najnižoj mogućoj cijeni?!!! Ova mi je informacija osobito zaparala uši kad sam ju usporedila sa informacijom o tome koliko je stajao Strateški marketinški plan hrvatskog turizma koji je također naručila ova Vlada. Čini mi se da mlade demokracije nikad neće dočekati zrelost ako se ne postigne neki društveni dogovor oko toga da je za demokraciju zbilja bitno da, u predstavničkim tijelima, što je u hrvatskom slučaju Sabor, političari govore u nekoj sintaksi koja je približna nekom logičkom kodu koji hrvatski jezik prepoznaje kao smisleni izričajU uvjetima u kojima se operativni marketing hrvatskog turizma zapravo temelji na tzv. maritimnom turističkom kapitalu tj. Jadranu izrazito čudi ovakav bagatelizirajući odnos prema jadranskom okolišu. Taj mi pristup, naime, ne izgleda nimalo strateški. Upravo suprotno, izgleda mi krajnje neodgovorno.

Dalje se moglo čuti kako su istekli svi zakonski rokovi za zaključenje ugovora s naftnim kompanijama čije je ponude za koncesija Vlada RH prihvatila 2. Siječnja 2015. godine. Ako Vlada RH i izda ugovore pitanje je kako će se postaviti platforme? To su, naime, tvrde zastupnici HDZ-a, rudarske radnje koje trebaju lokacijske dozvole. Zbog toga nije moguće shvatiti kako će se potpisati ugovor bez pravomoćne lokacijske dozvole? Da bi se mogla donijeti pravomoćna lokacijska dozvola, tvrde zastupnici HDZ-a, nužno je donijeti novi prostorni plan države koji još nije donesen.

Strateška procjena utjecaja na okoliš uopće nije razmatrala odvoz i ukrcavanje nafte, Okvirni plan i program istraživanja i eksploatacije ugljikovodika na Jadranu nezakonito je donio sam Ministar… Nakon ovog rafala koji je teško dalje prepričavati prvi je zaključak HDZ-ovih zastupnika: obustava svih postupaka, provođenje analize i utvrđivanje odgovornosti a onda još cijeli niz zaključaka koji zapravo sugeriraju ogroman intelektualni i administrativni angažman koji nije moguće izvesti u kratkom roku u kojem se, ovaj posao 20. stoljeća koji je ova Vlada RH naumila realizirati u 21. stoljeću, ima dogoditi.

Shvaćajući bezizlaznost ove situacije šačica je zainteresirane javnosti koja je sjedila u saborskoj galeriji konsternirano promatrala kako Bačić odlazi dok se za govornicu spremala Holy. Ona je bila još direktnija od Bačića. Spectrum je, ustvrdila je ona, bez javnog natječaja, pod izlikom da se radi o znanstvenom istraživanju dobio ugovor koji nije smio dobiti. Zatajen joj je uvid u ugovor i nema odgovora na pisano zastupničko pitanje već 8 mjeseci!!! Upozorava da je time prekršena demokratska procedura jer je Visoki upravni sud u prethodnoj situaciji, naredio da se takav sličan ugovor objavi!!! Halo??? Vlada RH ne djeluje sukladno presudama Visokog upravnog suda!? I nikom ništa??? A naša je država članica Europske Unije! Navodi brojne pogreške u postupanju i probleme s analizom gospodarskih učinaka cijelog projekta, tvrdi da projekt dovodi Hrvatsku u položaj energetske kolonije te tvrdi da je prekršen Zakon o zaštiti okoliša i to članci 55. i 56. te da nisu poštivane dvije Direktive EU iz 2008 i 2013. godine. Halo??? Opet nikom ništa??? Holy traži momentalnu Vrdoljakovu ostavku, što se gore, iz galerije u kojoj mi konsternirano sjedimo, činilo savršeno razložnim zaključkom njenog izlaganja, pa se zainteresirana javnost s olakšanjem pogledavala dok se čekalo da netko reagira na sve što je izrečeno.

Bezobrazna pristojnost

Nedugo nakon ove paljbe za govornicu ležerno izlazi Premijer i ustvrđuje da je bezobrazno pristojan jer je došao na interpelaciju. Molim? Bezobrazno pristojan?! Što hoće reći? Da ne treba slušati raspravu o Jadranu u trenutku kad njegova Vlada hoće po njemu posijati platforme? Onda govori još nekoliko minuta u prepoznatljivom stilu koji je teško pohvatati, ali iz kojeg razaznajem sljedeće: da on nema vremena, da je pitanje procjene javnosti, da se ova Vlada bavi kompliciranim pitanjima, da su župani i visoki predstavnici HDZ-a razgovarali s naftnim kompanijama, da ne razumije da li se radi o proceduri ili o čemu, da bi volio da se razgovaralo o prvom krugu INE, da nikada ništa od velikih stvari nije bilo transVlada je djelovanje tvrtke Spectrum u Hrvatskoj proglasila znanstvenim istraživanjem da bi onda ugovor s tom istom tvrtkom sklopilo Ministarstvo gospodarstva RH tj. sadašnji ministar Ivan Vrdoljakparentnije, da zastupnici barataju detaljima ali da li ih korektno prezentiraju? Da očekuju plin, da smo sad mirni jer imamo plin ali da ćemo biti još mirniji. Da je Hrvatska stroža država koja daje više i da jedni govore jedno a drugi drugo, itd.

Mislim, ja ne znam, možda je i u drugim mladim demokracijama normalno da političari govore tako da ih ljudi poput mene uopće ne razumiju. Međutim, čini mi se da mlade demokracije nikad neće dočekati zrelost ako se ne postigne neki društveni dogovor oko toga da je za demokraciju zbilja bitno da, u predstavničkim tijelima, što je u hrvatskom slučaju Sabor, političari govore u nekoj sintaksi koja je približna nekom logičkom kodu koji hrvatski jezik prepoznaje kao smisleni izričaj. I koji za potrebe vođenja politike može dešifrirati kao supstancijalni odgovor na temu na koju se taj politički govor odnosi! A to su u ovom slučaju bile dvije interpelacije koje su u Saboru raspravljane u vezi s istraživanjem i eksploatacijom ugljikovodika u Jadranu.

I taman kad je šačica zainteresirane javnosti očekivala da će se zastupnicima obratiti napadnuti ministar Vrdoljak i zapravo elaborirati supstancijalni odgovor Vlade RH na interpelacije u kojima su izneseni vrlo ozbiljni prigovori na zakonitost velikog broja postupaka državnih službi, a koje je Premijer propustio obraditi u svom jedinstvenom izričaju čiji karakter se najtočnije može označiti kao kroatofona jezična bujica, g. Vrdoljak, taj vrsni poznavatelj institucionalne procedure i čovjek velike demokratske kulture koji vrijeđa sveučilišne profesore po javnim tribinama, napustio je Sabor zajedno s Premijerom. Njega se ta cijela debata uopće nije ticala! Valjda nije uočio da je hrvatskim građanima Jadran bitna tema pa misli da ne mora odgovarati zastupnicima koji te građane predstavljaju u saborskoj raspravi koja je, koliko znam, politička procedura konstitutivna za demokraciju.

I baš kad sam, zajedno s ostalim supatnicama s galerije, koje su u nevjerici promatrale slijed događaja, mislila kako ova zemlja nema baš nikakve šanse s političarima koji tako neodgovorno obnašaju svoj javni položaj, izlazi za govornicu Dragutin Lesar, koji je potpisao interpelaciju Mirele Holy, i obavještava saborske zastupnike da se još nikada u povijesti naše države nije dogodilo da Ministar na kojeg se interpelacija odnosi nije sjedio u Saboru dok se raspravlja o tim konkretnim interpelacijama. Vrdoljak je prvi u samostalnoj Hrvatskoj! E, svaka mu čast. Ušao je u našu kratku povijest. Kad sam tog postala svjesna odmah mi je na pamet pao GONG. Ne - vladina udruga zadužena za transparentnost, demokraciju i poštivanje procedure. Nema od njih, povodom ministra Vrdoljaka, ni pisma ni razglednice. Zbilja je vrijeme zapitati se. Što se čeka?